sagorsarker/bangla-wikipedia huggingface dataset:
ও’নিল সিলিন্ডার

ও’নিল সিলিন্ডার বা ও’নিল উপনিবেশ (ইংরেজি: O'Neill cylinder বা O'Neill colony) হল মার্কিন পদার্থবিদ গেরার্ড কে. ও’নিল কর্তৃক প্রস্তাবিত এক মহাকাশ বসতির নকশা। ১৯৭৬ সালে প্রকাশিত "" গ্রন্থে তিনি এই নকশাটি প্রস্তাব করেন। ও’নিল চাঁদ থেকে এবং পরে গ্রহাণু থেকে উপাদান আহরণ করে ২১শ শতাব্দীতে মহাকাশে উপনিবেশ স্থাপনের প্রস্তাব রেখেছিলেন।
একটি ও’নিল সিলিন্ডারের প্রস্তাবিত মডেল পরস্পরের বিপরীতক্রমে আবর্তনশীল দু-টি সিলিন্ডার নিয়ে গঠিত। গাইরোস্কোপিক প্রভাব কাটানোর জন্য সিলিন্ডারগুলিকে পরস্পরের বিপরীতে আবর্তন জরুরি। অন্যথায় এগুলি সূর্যের দিকে লক্ষ্য স্থির রাখতে সমস্যায় পড়বে। প্রতিটি সিলিন্ডারের ব্যাস হবে এবং দৈর্ঘ্য হবে । দু-টি সিলিন্ডার একটি বেয়ারিং ব্যবস্থার সাহায্যে একটি রড দ্বারা যুক্ত থাকবে। এ দু-টি এমনভাবে আবর্তিত যাবে যাতে এগুলির আভ্যন্তরীণ পৃষ্ঠে কেন্দ্রাতিগ বলের সাহায্যে কৃত্রিম অভিকর্ষ সৃষ্টি হতে পারে।
প্রিন্সটন বিশ্ববিদ্যালয়ে স্নাতকস্তরের পদার্থবিদ্যা পড়ানোর সময় ও’নিল তার ছাত্রছাত্রীদের বহিরাকাশে এমন একটি বিরাট আকারের নির্মানের নকশা করার কাজ দেন যেখানে মানুষের বসবার সম্ভবপর হবে। মানব বসতির উপযোগী বেশ কয়েকটি নির্মাণের নকশা পাওয়া যায়। এই সমবায় ফলাফল সিলিন্ডারের ধারণাটির অনুপ্রেরণা জোগায়। ১৯৭৪ সালের সেপ্টেম্বর মাসে ও’নিল সেই ধারণাটির কথা প্রথম "ফিজিক্স টুডে" পত্রিকায় নিবন্ধ আকারে প্রকাশ করেন।
ও’নিলের প্রকল্পটির কোনও পূর্বসূরি নেই, এমন নয়। ১৯৫৪ সালে জার্মান বিজ্ঞানী হেরমান ওবারথ তার "মেনসচেন ইম ওয়েলট্রাউম – নিয়েউ প্রোজেক্টে ফার রাকেটেন – আন্ড রাউম্ফারট" ("মহাকাশে মানুষ – রকেট ও মহাকাশ ভ্রমণের নতুন প্রকল্পসমূহ") গ্রন্থে মহাকাশ ভ্রমণের জন্য দৈত্যাকার বাসযোগ্য সিলিন্ডারের বিবরণ দিয়েছিলেন।
ও’নিল তিনটি সহায়ক মডেলের বর্ণনা দেন। তিনি এগুলির নাম দেন "আইল্যান্ড" বা দ্বীপ:
সুকিয়াপোখরি

শুকিয়াপোখরি() ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷
সুকিয়াপোখরি জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সুকিয়াপোখরি থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে সুকিয়াপোখরি জনগণনা নগরের জনসংখ্যা ৪৪৫০ জন, যার মধ্যে ২১৮৪ জন পুরুষ ও ২২৬৬ জন নারী৷ প্রতি হাজার পুরুষে ১০৩৮ জন নারী৷ ৬ বছর অনুর্দ্ধ ৩৬৩ জন শিশু, যা সমগ্র জনসংখ্যার ৮.১৪ %৷ ৬ বছরোর্দ্ধ জনসংখ্যার ৮৯.৩১% অর্থাৎ ৩৬৫০ জন সাক্ষর৷
জনগণনা নগরটিতে ২৬১৫ জন হিন্দু, ১২৭ জন মুসলিম, ২৩৩ জন খ্রিস্টান, ০ জন শিখ, ১৪৬৪ জন বৌদ্ধ ও ৩ জন জৈন বাস করেন৷
শহরটি ঋষি রোডের ওপর অবস্থিত৷ এছাড়া ১২ নং রাজ্য সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ নিকটবর্তী রেলস্টেশনটি হলো ঘুম রেলওয়ে স্টেশন, যা ১১কিমি দূরে মিরিকের দিকে অবস্থিত৷ 
সুকিয়াপোখরির নিকট গুরাসেই ফরেস্ট রিসর্ট হলো হালে পূর্ব হিমালয়ের সৌন্দর্যস্তম্ভের অন্যতম আকর্ষণ৷ সকাল ও সন্ধ্যাতে স্বর্ণজ্যোতিপূর্ণ সমগ্র কাঞ্চনজঙ্ঘা পর্বতশ্রেণী এই যাত্রীনিবাস থেকে সুদৃৃশ্য৷ হেমলক ও ম্যাগ্নোলিয়া বনে আবৃত, রোডোডেনড্রন গাছের সৌন্দর্য ও বরফাবৃত মেঘে ঢাকা অন্যান্য সুউচ্চ শৃঙ্গের দর্শন এই স্থানটিতে বহু পর্যটক সমাগম ঘটায়৷
এখান থেকে ঘুম, মানেভঞ্জন, সন্দাকফু, ফালুট, সিঙ্গলীলা পর্বতশ্রেণীতে ভ্রমণ ও পর্বতারোহনের সুবন্দোবস্ত আছে৷ হিমালয় গোসাপ দর্শনের জন্য সুকিয়াপোখরি বিখ্যাত৷ এছাড়া এই জায়গা থেকে একসঙ্গে মাউন্ট এভারেস্ট, মাকালু, লোৎসে, কুম্ভকর্ণ, কাঞ্চনজঙ্ঘা, যমলহরী শৃঙ্গগুলি দৃশ্যমান৷
মিউনিখ ফিলহারমনিক

মিউনিখ ফিলহারমনিক () একটি জার্মানির মিউনিখে অবস্থিত একটি জার্মান সিম্ফনি অর্কেস্ট্রা। এটি মিউনিখের চারটি প্রধান অর্কেস্ট্রার অন্যতম। অন্যগুলি হল বাভারিয়ান বেতার সিম্ফনি অর্কেস্ট্রা, মিউনিখ বেতার অর্কেস্ট্রা ও বাভারিয়ান রাজ্য অর্কেস্ট্রা। ১৯৮৫ সাল থেকে গেস্টেইগ সাংস্কৃতিক কেন্দ্রে এই অর্কেস্ট্রা অনুষ্ঠিত হয়ে আসছে।
১৮৯৩ সালে মিউনিখে এই অর্কেস্ট্রা প্রতিষ্ঠিত হয়। পিয়ানো প্রস্তুতকারকের সন্তান ফ্রাঞ্জ কাইম এটি প্রতিষ্ঠা করেন। সেসময় এর নাম ছিল কাইম অর্কেস্ট্রা। ১৮৯৫ সালে শহরের "টনহল" বা কনসার্ট হলে অর্কেস্ট্রা স্থান পায়। এরপর বিভিন্ন কন্ডাক্টর এর প্রতি আকৃষ্ট হন। এর মধ্যে রয়েছেন গুস্তাভ মাহলার। তিনি ১৮৯৭ সালে দলের নেতৃত্ব দেন এবং অর্কেস্ট্রার সাথে তার সিম্ফনি সংখ্যা ৪ ও সিম্ফনি সংখ্যা ৮ আয়োজন করেন। পরে ব্রুনো ওয়ালটার মাহলারের "দাস লিয়েড ভন দার এরডে" সিম্ফনিটি মাহলারের মৃত্যুর পর পরিচালনা করেন। ফেলিক্স ভাইনগার্ট‌নার ১৮৯৮ থেকে ১৯০৫ সাল পর্যন্ত সঙ্গীত পরিচালক ছিলেন। তরুণ উইলিয়াম ফার্ট‌ওয়াংলার ১৯০৬ সালে এখানে সঙ্গীত পরিবেশন করেন। ইতোমধ্যে এন্টন ব্রুকনারের ছাত্র ফার্ডি‌নান্ড লোও কর্তৃক ব্রুকনারের সঙ্গীত পরিবেশনের ধারা চালু করেন যা এখনো বর্তমান রয়েছে।
১৯১০ সাল নাগাদ এই অর্কেস্ট্রাটি মিউনিখ কনজের্ট‌ভেরেইন অর্কেস্ট্রা ("Konzertverein Orchestra") নামে পরিচিত হয়ে উঠে। এসময় অর্কেস্ট্রাটি ব্যক্তি উদ্যোগে অর্থায়ন হত। কিন্তু প্রথম বিশ্বযুদ্ধের সময় অর্থায়নে ভাটা পড়ে এবং শিল্পীদেরকে সামরিক দায়িত্বের জন্য তলব করা হয়, ফলে অর্কেস্ট্রার কাজ বন্ধ হয়ে যায়। যুদ্ধের পর মিউনিখ শহর কর্তৃক অর্কেস্ট্রার মালিকানা নিয়ে নেওয়া হয় এবং সুরকার হান্স ফিটজনারের তত্ত্বাবধানে চালু হয়। পরে সিগমন্ড ভন হসেগার তার স্থলাভিষিক্ত হন। ১৯২৮ সালে বর্তমান নামে অর্কেস্ট্রার নামকরণ হয়।
১৯৩৩ সালে নাৎসি দলের উত্থানের পর অর্কেস্ট্রায় স্বস্তিকা চিহ্নের ব্যবহার শুরু হয়। পাশাপাশি "ফ্যাসিবাদি আন্দোলনের অর্কেস্ট্রা" শব্দগুচ্ছ ব্যবহৃত হতে থাকে। ১৯৯০ এর দশক পর্যন্ত স্বস্তিকা চিহ্ন বহাল ছিল। ১৯৩৮ সালে নাৎসিপন্থি কন্ডাক্টর অসওয়াল্ড কাবাস্ত প্রধান কন্ডাক্টর হন।
দ্বিতীয় বিশ্বযুদ্ধের সময় টনহল বিধ্বস্ত হয় এবং অর্কেস্ট্রাটি পুনরায় দীর্ঘদিনের জন্য বন্ধ হয়ে যায়। যুদ্ধের পর সঙ্গীত পরিচালক হান্স রসবাড এবং রুডলফ কেম্প এটি পুনর্গঠন করেন। পরবর্তীতে সেরগুই সেলিবিডাখ দায়িত্ব নেন এবং অর্কেস্ট্রাটিকে বিশ্বমানের পর্যায়ে উন্নীত করেন।
১৯৯৬ সালে তার মৃত্যুর পর জেমস লেভিন প্রধান কন্ডাক্টরের দায়িত্ব পান। তিনি ২০০৪ সাল পর্যন্ত দায়িত্বে ছিলেন। ক্রিস্টিয়ান থিয়েলমেন ২০০৪ সালে অর্কেস্ট্রার সঙ্গীত পরিচালক হন। ২০১০ সালের মার্চে লরিন মাজেল প্রধান কন্ডাক্টর হন। ২০১৪ সালে অসুস্থতার জন্য মাজেল কনসার্টে অংশগ্রহণ বন্ধ করে দেন। সেই বছরের জুনে তিনি পদত্যাগ করেন।
মিউনিখ ফিলহারমনিকে বিভিন্ন সময়ে গুন্টার বিয়ালাস, এন্টন ব্রুকনার, হ্যারল্ড গেঞ্জমার, লুইগি নোনো, গুস্তাভ মাহলার সহ অন্যান্যদের সঙ্গীত পরিবেশিত হয়েছে।
দুর্গাচক টাউন রেলওয়ে স্টেশন

দুর্গাচক টাউন রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি দুর্গাচক টাউন এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৮ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬১ কি.মি. দূরে স্টেশনটি অবস্থিত।
দুর্গাচক টাউন রেলওয়ে স্টেশনটি পশ্চিমবঙ্গের দুর্গাচক এ অবস্থিত। স্টেশন কোড হল (ডিজেডকেটি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি শিল্পপ্রবেশ, দুর্গাচক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
সুস্মিতা দেব

সুস্মিতা দেব (জন্মঃ ২৫ সেপ্টেম্বর ১৯৭২) একজন রাজনীতিবিদ এবং ভারতীয় জাতীয় কংগ্রেসের সদস্য।. তিনি আসামের শিলচরের সংসদীয় এলাকায় ১৬ তম লোকসভার সদস্য ছিলেন। তিনি বর্তমানে সর্বভারতীয় জাতীয় মহিলা কংগ্রেসের প্রেসিডেন্ট।
সুস্মিতার বাবা সন্তোষ মহান দেব একজন সাবেক কংগ্রেস নেতা এবং মা বৃথিকা দেব আসাম বিধানসভার একজন আইনপ্রনেতা। তার বাবা সংসদ সদস্য এবং কেন্দ্রীয় মন্ত্রী ছিলেন। সুস্মিতা দেব মিরান্দা হাউজ থেকে বি.এ (স্নাতক), দিল্লী বিশ্ববিদ্যালয় থেকে এলএলবি এবং লন্ডনের কিংস কলেজ থেকে এলএলএম সম্পন্ন করেন।
উমা সরেন

উমা সরেন (সাঁওতালি:ᱩᱢᱟ ᱥᱚᱨᱮᱱ) হলেন একজন ভারতীয় রাজনীতিবিদ, যিনি ঝাড়গ্রাম থেকে ২০১৪ সালের লোকসভা নির্বাচনে লোকসভা সদস্য নির্বাচিত হয়েছিলেন। তিনি ভারতের প্রথম সাঁওতালি নারী লোকসভা সদস্য।
উমা সরেন ১৯৮৪ সালের ৯ মে জন্মগ্রহণ করেন। ২০১২ সালে নীল রতন সরকার মেডিকেল কলেজ ও হাসপাতাল থেকে এমবিবিএস ডিগ্রি লাভ করেন তিনি। তিনি সাঁওতালি জাতিসত্তার অন্তর্গত।
২০১২ সালে উমা সরেন জঙ্গলমহল ভূমিপুত্র ও কন্যা মেডিকেল অ্যাসোসিয়েশনে যোগ দেন। সংগঠনটি পশ্চিমবঙ্গ-ঝাড়খণ্ড সীমান্তের দুর্গম অঞ্চলে বসবাসকারী পিছিয়ে পড়া জাতিসত্তার মানুষদের মাঝে চিকিৎসা সাহায্য প্রদান করত।
২০১৪ সালে ৫ মে সর্বভারতীয় তৃণমূল কংগ্রেস ঘোষণা দেয় যে, উমা সরেন ঝাড়্গ্রাম থেকে ২০১৪ সালের লোকসভা নির্বাচনে ঝাড়গ্রাম থেকে প্রতিদ্বন্দ্বিতা করবেন। তিনি সিপিআইএমের পুলিন বিহারী বাস্কের বিরুদ্ধে প্রতিদ্বন্দ্বিতা করেন। নির্বাচনে তিনি ৩,৫০,৭৫৬ ভোটের ব্যবধানে পুলিন বিহারী বাস্কেকে পরাজিত করেন, ব্যবধানটি ছিল সেবারের লোকসভা নির্বাচনে পশ্চিমবঙ্গ রাজ্যে সর্বোচ্চ। তিনি ভারতীয় লোকসভায় প্রথম সাঁওতালি নারী হিসেবে নির্বাচিত হন।
২০১৮ সালে তিনি ভারতীয় পার্লামেন্টারি দলের সদস্য হিসেবে ইন্টার-পার্লামেন্টারি ইউনিয়নের ১৩৮ তম সম্মেলনে অংশ নিতে সুইজারল্যান্ডের জেনেভা গমন করেন। সাত সদস্যের ভারতীয় প্রতিনিধি দলের মাঝে তিনিই ছিলেন একমাত্র নারী। ২০১৮ সালের মে মাসের ২৮ তারিখে উমা সরেন প্রথম ব্যক্তি হিসেবে ইন্টার পার্লামেন্টারি ইউনিয়নে সাঁওতালি ভাষায় বক্তৃতা প্রদান করেন।
২০১৯ সালের লোকসভা নির্বাচনে তাকে মনোনয়ন না দেওয়ার সিদ্ধান্ত গ্রহণ করে সর্বভারতীয় তৃণমূল কংগ্রেস। তার পরিবর্তে ঝাড়গ্রাম থেকে বীরবহ সরেনকে মনোনয়ন প্রদান করে সর্বভারতীয় তৃণমূল কংগ্রেস।
লাভ ম্যারেজ (১৯৫৯-এর চলচ্চিত্র)

লাভ ম্যারেজ () ১৯৫৯ সালে মুক্তিপ্রাপ্ত একটি হিন্দি চলচ্চিত্র। সুবোধ মুখোপাধ্যায় দ্বারা রচিত ও পরিচালিত এই চলচ্চিত্রে দেব আনন্দ এবং মালা সিনহা মুখ্য ভূমিকায় অভিনয় করেছিলেন।
সুনিল কুমার (দেব আনন্দ) ঝাঁসি শহরের একটি তারকা ক্রিকেট খেলোয়াড় এবং তার ভাইয়ের পরিবারের সাথে বসবাস করেন। সুনিলের বোন উমা ও তার ছোট ছেলেটি তার জন্য গভীর স্নেহ প্রকাশ করে এবং সুনিল তাদের সুখী পরিবারের কারণ বলে মনে করে। শীঘ্রই, সুনিল চাকরির ইন্টারভিউতে যোগ দেওয়ার জন্য বোম্বে যান এবং সেখানে থাকার জন্য তিনি একটি রুম ভাড়া দেন। বাড়িওয়ালার মেয়ে গীতা (মালা সিনহা) প্রাথমিকভাবে সুনিলকে অপছন্দ করে, কিন্তু তাকে ক্রিকেট খেলতে দেখে সে তার সাথে প্রেমে পড়ে। শীঘ্রই তারা বিয়ে করে সুন্নি পরিবারের সাথে বসবাস করতে ঝাঁসি ফিরে যায়। কিন্তু সুনিলের আচরণ ভয়ানক হয়ে ওঠে এবং সবাই তাকে ঘৃণা করতে শুরু করে তবে তাদের সুসংগত জীবন সমস্যার মধ্য দিয়ে যায়। সুনিল ও গীতার মধ্যে কার ঘর্ষণ ঘটাচ্ছে? সুনিল কেন অপছন্দ করে সবাই? সুনিল বিশ্বের গোপন রহস্য কী?
লাভ ম্যারেজ (১৯৮৪-এর চলচ্চিত্র)

লাভ ম্যারেজ হচ্ছে ১৯৮৪ সালে মুক্তি প্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন মেহুল কুমার, প্রযোজক ছিলেন কেদার কাশ্মীরী, জগদীশ সি শর্মা এবং ইব্রাহীম সুরতি। চলচ্চিত্রটিতে মুখ্য চরিত্রে অভিনয় করেন অনিল কাপুর, মীনাক্ষী শেষাদ্রী এবং উৎপল দত্ত। চলচ্চিত্রটির সঙ্গীত অনু মালিক দ্বারা পরিচালিত হয়েছিলো।
লাভ ম্যারেজ (দ্ব্যর্থতা নিরসন)

লাভ ম্যারেজ হচ্ছে বাস্তব জীবনে প্রেম করে বিয়ে করাকে বোঝায়
লাভ ম্যারেজ দ্বারা আরও যা বোঝাতে পারেঃ
তাতিয়ানা গোলিকভা

তাতিয়ানা আলেক্সেয়েভিনা গোলিকভা (রাশিয়ান: Татьяна Алексеевна Голикова; জন্ম ৯ ফেব্রুয়ারি ১৯৬৬) একজন রাশিয়ান রাজনীতিবিদ এবং অর্থনীতিবিদ যিনি ২০১৮ সাল থেকে সামাজিক বিধান, শ্রম, স্বাস্থ্য ও পেনশন বিষয়ক রাশিয়ার উপ প্রধানমন্ত্রী হিসাবে দায়িত্ব পালন করছেন।
২০০৭ থেকে ২০১২ সাল পর্যন্ত তিনি স্বাস্থ্য ও সামাজিক উন্নয়ন মন্ত্রী হিসেবে দায়িত্ব পালন করেন ২০১৩ থেকে ২০১৮ সাল পর্যন্ত রাশিয়ার অ্যাকাউন্ট চেম্বারের চেয়ারম্যান হসেবে।
তিনি ১৯৮৭ সালে বিশেষত শ্রম অর্থনীতিতে প্লেখানভ ইনস্টিটিউট অফ ন্যাশনাল ইকোনমি থেকে স্নাতক হন।
গোলিকোভা ১৯৯০ থেকে ১৯৯২ সাল পর্যন্ত অর্থ মন্ত্রণালয়ের রাজ্য বাজেট বিভাগের অর্থনীতিবিদ ছিলেন। তিনি ১৯৯২ থেকে ১৯৯৫ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের প্রধান অর্থনীতিবিদ পদে অধিষ্ঠিত হন এবং ১৯৯৫ থেকে ১৯৯৮ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের উপ প্রধান ছিলেন। ১৯৯৮-এর এপ্রিল থেকে আগস্ট পর্যন্ত তিনি অর্থ মন্ত্রণালয়ের রাষ্ট্রীয় বাজেট বিভাগের প্রধান ছিলেন, আগস্ট ১৯৯৮ থেকে জুলাই ১৯৯৯ পর্যন্ত বাজেট নীতি বিভাগের প্রধান হওয়ার আগ পর্যন্ত। তিনি জুলাই ১৯৯৯ থেকে ২০০২ পর্যন্ত ডেপুটি অর্থমন্ত্রী ছিলেন ২০০২ থেকে ২০০৪ সাল পর্যন্ত প্রথম ডেপুটি অর্থমন্ত্রী । ২০০৪ থেকে সেপ্টেম্বর ২০০৭ পর্যন্ত তিনি একজন ডেপুটি অর্থমন্ত্রী ছিলেন।
দিমিত্রি মেদভেদেভ অনুরোধে, সেপ্টেম্বর ২০০৭ সালে গোলিকোভা স্বাস্থ্য ও সামাজিক উন্নয়ন বিষয়ক মন্ত্রী নিযুক্ত হন। তিনি ফেডারেল এন্টিনারকোটিক্স সার্ভিসের অতিরিক্ত চেয়ারম্যানের দায়িত্বে ছিলেন।
২০১২ সালে তিনি অফিস থেকে পদত্যাগ করেন।
গলিকোভা ভিক্টর খ্রিস্টেনকোকে বিয়ে করেছেন, যিনি পূর্বে শিল্প ও বাণিজ্য মন্ত্রী ছিলেন। ২০০৩ সালে তারা বিয়ে করেছিল। তিনি তার ডাক নাম "মিস বাজেট" অর্জন করেছেন। তিনি বিভিন্ন পুরস্কার পেয়েছেন। যেমন, দ্বিতীয় ডিগ্রিতে (২০০১) "মাতৃভূমির সেবা", দ্বিতীয় ডিগ্রিতে (২০০৪) "মাতৃভূমির সেবা", the অর্ডার অফ অনার (ফেব্রুয়ারি ২০০৬), এবং অর্ডার অফ ফ্রেন্ডশিপ (নভেম্বর ২০০৬)।
বেশিরভাগ রাশিয়ান মিডিয়ায় গলিকোভা দুর্নীতির অভিযোগে ব্যাপকভাবে অভিযুক্ত, প্রধানত ফার্মস্টান্ডার্ডের সাথে তার সম্পর্কের জন্য, যেটি ব্যাপকভাবে কৃত্তিম উপায়ে আর্বিডল মাদক উৎপাদনে জড়িত।এ ই অভিযোগের পর তাকে "ম্যাডাম আর্বিডল" ডাকনাম দেওয়া হয়।
চ্যাডউইক বোজম্যান

চ্যাডউইক অ্যারন বোজম্যান (২৯ নভেম্বর ১৯৭৬ - ২৮ আগস্ট ২০২০) একজন মার্কিন অভিনেতা ছিলেন। তিনি "৪২" (২০১৩) চলচ্চিত্রে জ্যাকি রবিনসন, "গেট অন আপ" (২০১৪) চলচ্চিত্রে জেমস ব্রাউন এবং "মার্শাল" (২০১৭) চলচ্চিত্রে থারগুড মারশাল চরিত্রের মতো সত্যিকার-জীবনের ঐতিহাসিক ব্যক্তিত্বদের ভূমিকায় অভিনয়ের জন্য প্রসিদ্ধ। এছাড়া তিনি মার্ভেল সিনেম্যাটিক ইউনিভার্সের চলচ্চিত্র "" (২০১৬), "ব্ল্যাক প্যান্থার" ও "" (উভয়ই ২০১৮) এবং ""-এ ব্ল্যাক প্যান্থার-এর ভূমিকায় অভিনয়ের জন্যও সুপরিচিত। এছাড়াও তিনি টিভি ধারাবাহিক "লিংকন হাইটস" (২০০৮) ও "পার্সোসন্স আননোয়েন" (২০১০) এবং চলচ্চিত্র "দ্য এক্সপ্রেস" (২০০৮), "ড্রাফ্ট ডে" (২০১৪) ও "ম্যাসেজ ফ্রম দ্য কিং" (২০১৬)-তে অভিনয় করেন।
বোজম্যান ১৯৭৬ সালের ২৯শে নভেম্বর দক্ষিণ ক্যালিফোর্নিয়ার অ্যান্ডারসন শহরে জন্মগ্রহণ করেন। তার পিতা লেরয় বোজম্যান এবং মাতা ক্যারোলিন। তারা দুজনেই আফ্রিকান মার্কিন ছিলেন। বোজম্যানের ভাষ্যমতে তার ডিএনএ পরীক্ষণের মাধ্যমে জানা যায় তার পূর্বপুরুষগণ সিয়েরা লিওনের ক্রিও জাতি, নাইজেরিয়ার ইয়োরুবা জাতি ও সিয়েরা লিওনের লিম্বা জাতির ছিলেন। তার মাতা একজন সেবিকা ছিলেন এবং পিতা টেক্সটাইল ফ্যাক্টরিতে কাজ করতেন। বোজম্যান ১৯৯৫ সালে টি.এল. হ্যানা হাই স্কুল থেকে মাধ্যমিক সম্পন্ন করেন। বিদ্যালয়ের থাকাকালীন তিনি তার প্রথম নাটক "ক্রসরোড" রচনা করেন এবং তার এক সহপাঠির গুলিতে মৃত্যু হওয়ার পর বিদ্যালয়ে তা মঞ্চস্থ করেন।
বোজম্যান ওয়াশিংটন, ডি.সি. শহরের হাওয়ার্ড বিশ্ববিদ্যালয়ে ভর্তি হন এবং সেখান থেকে ২০০০ সালে পরিচালনায় বিএফএ ডিগ্রি অর্জন করেন। ফিলিশিয়া রাশাদ তার একজন শিক্ষক ছিলেন, যিনি তার পরামর্শদাতা হন। রাশাদ বোজম্যান ও তার কয়েকজন সহপাঠি যাতে লন্ডনের ব্রিটিশ আমেরিকান ড্রামা একাডেমির অক্সফোর্ড মিড-সামার প্রোগ্রামে অংশগ্রহণ করতে পারেন সে জন্য তহবিল সংগ্রহ করেন। তারা সকলেই এই প্রোগ্রামের জন্য নির্বাচিত হয়েছিলেন।
ন্যুমফুয়েনবার্গ প্রাসাদ

ন্যুমফুয়েনবার্গ প্রাসাদ (), i. e., "ন্যুমফ এর প্রাসাদ", হলো জার্মানির দক্ষিণে বাভারিয়া, মিউনিখে অবস্থিত একটি শৈল্পিক প্রাসাদ। এই প্রাসাদটি বাভারিয়া রাজ্যের শাসকদের গ্রীষ্মকালীন প্রধান থাকার স্থান ছিল।
প্রাসাদটি নির্মাণে বিনিয়োগ করেছিল ফারদিনান্দ মারিয়া এবং হেনরিয়েত এডেলাইড অফ স্যাভোই দম্পতি। ১৬৬৪সালে তাদের সন্তান ম্যাক্সিমিলিয়ান ২য় এমানুয়েল জন্মের পর ইতালির নির্মাতা এগোস্তিনো ব্যারেলিকে তারা এই কাজে নিযুক্ত করেন। এটির কেন্দ্রীয় অংশ ১৬৭৫সালে সম্পূর্ণ হয়। ভবনটি নির্মাণে উপকরণ হিসেবে কেলহেইম থেকে চুনাপাথর সংগ্রহ করা হয়। প্রাসাদটিকে ধীরে ধীরে বড় ও পরিবর্তন করা হয়।
১৭৪১সালের জুলাইয়ে ন্যুমফুয়েনবার্গ চুক্তি সইয়ের পর, চার্লস এলবার্ট ফ্রান্সের সাথে এবং স্পেন অস্ট্রিয়ার সাথে মিলিত হয়। তার দুই সন্তান এসময় জন্ম নেয়ঃ মারিয়া এন্টনি ১৯৭৪সালে এবং মারিয়া এনা জোসেফ ১৭৩৪সালে।চার্লস এলবার্ট জীবিত অবস্থায় এখানে রোমান সম্রাট হিসেবে ছিলেন এবং ১৭৪৫সালে মৃত্যুবরণ করেন। ১৭৪৭সালে, ম্যাক্স ৩য় জোসেফ ন্যুমফুয়েনবার্গ চীনামাটির কারখানা তৈরি করেন। ১৭৯২সালে, চার্লস থিয়োডোর পার্কটিকে জনসাধারণের জন্য উন্মুক্ত করে দেয়।
দীর্ঘ সময় ধরে, বাভারিয়া শাসকদের জন্য এই প্রাসাদটি গ্রীষ্মকালীন সময়ে খুবই প্রিয় বাসস্থান ছিল। ম্যাক্স ১ম জোসেফ ১৮২৫সালপ এখানে মৃত্যু বরণ করেন এবং তার নাতিন রাজা লুডউইগ ২য় এখানে ১৮৪৫সালে জন্মগ্রহণ করেন। ১৮৬৩সালে, লুডউইগ এবং অত্তো ভন বিসমার্কের ভেতর একমাত্র আলোচনাসভা হয়। যদিও তাদের বন্ধুত্ব চিরজীবন স্থায়ী থাকে।
পার্কসহ প্রাসাটি বর্তমানে পৃথিবীর অন্যতম বিখ্যাত দশনীয় স্থান। প্রাসাদের বহির্ভাগ মিলিয়ে এটি মোট ৭০০মিটার প্রশস্ত। কিছু রুমে এখনো আসল শৈল্পিক নকশা দেখা যায় যেখানে অন্যান্য রুমের নকশাগুলো পুনরায় তৈরি করা হয়।
কেন্দ্রীয় কক্ষে রয়েছে "স্তেইনারনার সাল" (পাথর হল), যেটির ছাদের দেয়ালচিত্র করেছেন জোহান বাপটিস্ট ঝিমারমান ও এফ. ঝিমারমান এবং নকশা করেছেন ফ্রানসোইস ডে কিউবিলিয়েস। এটি দেখতে খুবই সুন্দর। প্রধান কক্ষ হিসেবে, এটি প্রাসাদের কেন্দ্রীয় কক্ষের তিনটি তলা জুড়ে অবস্থিত।
১৯৩৬ এবং ১৯৩৯ সালের মধ্যে "নাচত দের আমাজনেন" (আমাজনের রাত) নামক মুক্ত অনুষ্ঠান পালন করা হয়। এই অনুষ্ঠানে ২০০০লোকের মাঝে আন্তর্জাতিক তারকাসহ অন্যান্য সদস্যরা ছিলেন।
প্রাসাদ ও এর পার্কটি ছিল আলাইন রেসনাইসের ১৯৬১সালের সিনেমা "লাস্ট ইয়ার এট ম্যারিয়েনবাদ" নির্মাণের প্রধান স্থান। তাছাড়া, লুডউইগ যেটি রাজা ২য় লুডউইগের জীবন ও মৃত্যু নিয়ে ইতালির পরিচালক লুচিনো ভিস্কোন্টি ১৯৭২সালে নির্মাণ করেন, সেটির আংশিক অংশ ন্যুমফুয়েনবার্গে নির্মাণ করা হয়।
এমনকি এই প্রাসাদটি হলো বাভারিয়ান প্রাসাদ ডিপার্টমেন্টের সদর দপ্তর।
প্রাসাদ ও "পারটেরে" পার্কের সামনের ঝর্ণাগুলো ন্যুমফুয়েনবার্গের পাম্পিং স্টেশন দ্বারা নিয়ন্ত্রিত হয়। এটি ১৮০৩ এবং ১৮০৮ সালের মাঝে তৈরি করা হয়।
পার্কটির ভেতর বিভিন্ন সংখ্যক কক্ষ তৈরি করা হয়েছিলঃ
এই কক্ষগুলোর স্থাপত্যশৈলি জার্মানির অন্যান্য স্থপতিদের স্থাপত্য নির্মাণে প্রভাব ফেলেছে।
শুধুমাত্র এর প্রধাণ ভবনটিতে প্রতি বছর ৩০০,০০০ পর্যটক আসে।
জাদুঘরসমূহঃ
সক্লোস ন্যুমফুয়েনবার্গে মিউনিখের ১৭নাম্বার ট্রাম থেকে আসা যায়। এই লাইনটি শহরের কেন্দ্র দিয়ে যায়, যার মাঝে রয়েছে স্টাচুস এবং প্রধান রেলস্টেশ।
ঊষা কিরণ

ঊষা কিরণ ; ২২ এপ্রিল ১৯২৯ - ৯ মার্চ ২০০০) ছিলেন একজন ভারতীয় চলচ্চিত্র অভিনেত্রী। চার দশকের চলচ্চিত্র জীবনে তিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল "দাগ" (১৯৫২), "পতিতা" (১৯৫৩), "বাদবাঁ" (১৯৫৪), "বাবর্চি" (১৯৭২), "চুপকে চুপকে" (১৯৭৫), ও "মিলি" (১৯৭৫)। "বাদবাঁ" চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। তিনি ১৯৯৬ থেকে ১৯৯৭ সালে মুম্বইয়ের শেরিফ ছিলেন। অভিনেত্রী তানবী আজমী তার কন্যা।
ঊষা কিরণ ১৯২৯ সালের ২২শে এপ্রিল তৎকালীন ব্রিটিশ ভারতের (বর্তমান ভারত) হায়দ্রাবাদে জন্মগ্রহণ করেন। তার পিতা বলকৃষ্ণ বিষ্ণু মারাঠে ও মাতা রাধা। তিনি তার পিতা মাতার পাঁচ কন্যার মধ্যে দ্বিতীয়।
ঊষা এম.জি. রাংনেকরের মারাঠি মঞ্চনাটক "আশির্বাদ" দিয়ে তার অভিনয় জীবন শুরু করেন। তিনি উদয় শঙ্করের নৃত্য-নাট্যধর্মী চলচ্চিত্র "কল্পনা" (১৯৪৮)-এ ছোট একটি চরিত্রে অভিনয়ের মধ্য দিয়ে হিন্দি চলচ্চিত্র শিল্পে আগমন করেন। ১৯৫০-এর দশকে তিনি "দাগ" (১৯৫২), "পতিতা" (১৯৫৩), "বাদবাঁ" (১৯৫৪), "অউলাদ" (১৯৫৪) ও "মুসাফির" (১৯৫৭)-এর মত কয়েকটি জনপ্রিয় চলচ্চিত্রে অভিনয় করেন। "বাদবাঁ" ছবিতে তার কাজের জন্য তিনি ফিল্মফেয়ার পুরস্কারের অংশ হিসেবে প্রথমবারের মত প্রদত্ত শ্রেষ্ঠ পার্শ্ব অভিনেত্রী বিভাগে পুরস্কৃত হন। এছাড়া এই দশকে তিনি মারাঠি চলচ্চিত্র চলচ্চিত্রে গুরুত্বপূর্ণ চরিত্রে অভিনয় করেন। ১৯৬০-এর দশকে তিনি "নজরানা" (১৯৬১) ও "কাবুলিওয়ালা" (১৯৬১) চলচ্চিত্রে অভিনয় করেন। এই সময়ে অন্তঃসত্ত্বা হলে তিনি অভিনয় থেকে বিরতি নেন এবং সন্তান লালন পালনে মনযোগী হন। প্রায় এক দশক পর তিনি হৃষিকেশ মুখোপাধ্যায়ের "বাবর্চি" (১৯৭২) চলচ্চিত্রে কাজ করেন এবং পরবর্তী কালে "চুপকে চুপকে" (১৯৭৫), ও "মিলি" (১৯৭৫) চলচ্চিত্রে অভিনয় করেন।
তার অভিনীত উল্লেখযোগ্য মারাঠি চলচ্চিত্রসমূহ হল "জাসাচ তাসে", "পোস্টাটলি মুলগি", "দূর বাকর", "স্ত্রী জন্ম হি তুজি কাহানী", "কন্যাদান" (যার জন্য তিনি শ্রেষ্ঠ অভিনেত্রী বিভাগে মহারাষ্ট্র সরকার পুরস্কার লাভ করেন), "গরিব গারচি লেক" ও "কাঞ্চনজঙ্গা"।
ঊষা ডাক্তার মনোহর খেরের সাথে বিবাহ বন্ধনে আবদ্ধ হয়েছিলেন। খের মুম্বইয়ের এলটিএমএমজি হাসপাতালের ডিন ছিলেন। তাদের দুই সন্তান হলেন তানবী আজমী ও অদ্বৈত খের। তানবী একজন টেলিভিশন ও চলচ্চিত্র অভিনেত্রী, যিনি অভিনেত্রী শাবানা আজমীর ভাই চিত্রগ্রাহক বাবা আজমীর সাথে বিবাহ বন্ধনে আবদ্ধ হয়েছেন। অন্যদিকে অদ্বৈত একজন সাবেক মডেল, যিনি বর্তমানে নাশিকে বসবাস করছেন। তার স্ত্রী উত্তরা মহাত্রে খের ১৯৮২ সালের ফেমিনা মিস ইন্ডিয়া খেতাবধারী। তাদের দুই কন্যা সংস্ক্রুতি খের ও অভিনেত্রী সৈয়ামি খের।
ঊষা ২০০০ সালের ৯ই মার্চ ৭১ বছর বয়সে মহারাষ্ট্রের নাশিকে মৃত্যুবরণ করেন। অমরধাম ক্রিমেটোরিয়ামে তার শেষকৃত্য অনুষ্ঠিত হয়।
মায়া মোরসী

মায়া মোরসী হচ্ছেন একজন মিশরীয় রাষ্ট্রবিজ্ঞানী এবং লোকনীতি বিশেষজ্ঞ। তিনি মিশরের জাতীয় মহিলা পরিষদ (এনসিডব্লিউ), এবং ন্যাশনাল উমেন মেশিনারী অফ ইজিপ্ট এর সভাপতি যেটি মিশরের রাষ্ট্রপতির নিকট প্রতিবেদন দেওয়া আইন ও সংবিধান দ্বারা গঠিত একটি স্বাধীন সংস্থা। তিনি এনসিডব্লিউ প্রধান হিসেবে নির্বাচিত হওয়ার আগে, মহিলাদের জন্য জাতিসংঘের উন্নয়ন তহবিলের কান্ট্রি ম্যানেজার হিসাবে দায়িত্ব পালন করার পূর্বে তিনি নিউইয়র্কে জাতিসংঘের উন্নয়ন কর্মসূচির আঞ্চলিক ব্যুরো এবং আম্মানের আঞ্চলিক লিঙ্গ দলনেতা হিসাবে দায়িত্ব পালন করেন। মিসরে সামাজিক লিঙ্গ এবং এমনকি সম্ভবত আরব বিশ্বের সব সর্বজনীন সরকারি নীতি বিশেষজ্ঞদের মধ্যে একজন হিসেবে তাকে বর্ণনা করা হয়।
এনসিডব্লিউ ২০০০ সালে মিশরের প্রাক্তন রাষ্ট্রপতি হোসনি মুবারক এবং সুজান মুবারকের নেতৃত্বে তৈরি হয়েছিল। ২০১১ এর মিশরীয় বিপ্লবের পর এই বোর্ডটি নিষিদ্ধ ঘোষণা করা হয় এবং ২০১২ সালে পুনর্গঠিত হয়। 
মোরসী ১৯৯৫ সালে কায়রোর আমেরিকান ইউনিভার্সিটি থেকে রাষ্ট্রবিজ্ঞানে বিএ পাস করেন, ১৯৯৭ সালে সিয়াটেল সিটি বিশ্ববিদ্যালয় থেকে এমবিএ এবং ১৯৯৮ সালে সিয়াটেল থেকে জন প্রশাসন এমএ পাস করেন। ২০০৮ সালে তিনি কায়রোর আরব রিসার্চ অ্যান্ড স্টাডিজ ইনস্টিটিউট থেকে লোকনীতিতে পিএইচডি ডিগ্রী লাভ করেন॥
মোরসী টেকসই মানব উন্নয়ন প্ল্যাটফর্ম একজন প্রকল্প কর্মকর্তা হিসাবে মিশরে কাজ করেন (১৯৯৫-১৯৯৮), এবং সিয়াটেল সিটি ইউনিভার্সিটি এবং আরব একাডেমি অফ সাইন্স অ্যান্ড টেকনোলজি-এ একজন একাডেমিক সুবিধা প্রদানকারী হিসাবে কাজ করেছেন (১৯৯৭-১৯৯৮)। তিনি মিশরীয় শিক্ষা মন্ত্রণালয়ের মেয়ে শিশুদের শিক্ষা ও ক্ষমতায়ন প্রকল্পের একজন পরামর্শদাতা ছিলেন (১৯৯৮–১৯৯৯); মহিলাদের জন্য জাতিসংঘ উন্নয়ন তহবিল (উনিফেম) এর একজন প্রকল্প সমন্বয়কারী (১৯৯৯–২০০০); এবং ইউনিফেমের কান্ট্রি প্রোগ্রাম ম্যানেজার (২০০–২০১৩) হিসেবে। ২০১৪-২০১৫ সালে তিনি আরব অঞ্চলের জাতিসংঘ উন্নয়ন কর্মসূচির আঞ্চলিক লিঙ্গ দলনেতা হিসাবে দায়িত্ব পালন করেন।
লায়লা তাকলা

ড. লায়লা তাকলা একজন কপ্টিক মিশরীয় রাজনীতিবিদ, লেখক, এবং ইতিবাচক মুসলিম-খ্রিস্টান সম্পর্কের প্রবর্তক।
তাকলা মিশরীয় গণ-পরিষদের বৈদেশিক সম্পর্ক কমিটির প্রথম মহিলা সভাপতি। তিনি আন্তঃসংসদীয় ইউনিয়নের একটি অধিবেশনের সভাপতি হওয়া প্রথম মহিলা ছিলেন এবং এটির সদস্যও তিনি। উপরন্তু, তিনি ইউনেস্কো বিশ্ব ঐতিহ্য কমিটির একজন সদস্য।
তাকলা আইন ও ব্যবস্থাপনা বিভাগের অধ্যাপক, কায়রো বিশ্ববিদ্যালয়ের পাশাপাশি বেশ কয়েকটি বিশ্ববিদ্যালয়েও তিনি পড়ান।
তাকলা মিশরের কায়রোতে আন্তর্জাতিক আইনি পরামর্শদাতা হিসাবেও কাজ করেন। ১৯৮০ থেকে ১৯৮৭ সাল পর্যন্ত তিনি লকহেড কর্পোরেশনের উপদেষ্টা হিসেবে কাজ করেন।
তাকলার ২০১০ সালের বই, "খ্রিস্টান-ইসলামী ঐতিহ্য"-এ, তিনি দুই ধর্মের মধ্যে আরো অধিক উপলব্ধি এবং সহানুভূতির জন্য আহ্বান জানান। তিনি অন্ধবিশ্বাসী ধর্মযাজকদের দৃশ্যে ঐতিহাসিক ভিত্তি নিয়ে প্রশ্ন করেন খ্রিস্টানদের তাদের গীর্জা নির্মাণ এবং তাদের নিজস্ব উপাসনালয়ে উপাসনা করার অনুমতি দেওয়া হয়নি, জানান যে ইসলামের নবী মুহাম্মদ খ্রিস্টান উপায়ে মদিনায় তার মসজিদে প্রার্থনা করার জন্য নাজরান খ্রিস্টানদের একটি প্রতিনিধিদলকে অনুমতি দেন।
তাকলা অনুনয় করেন "আপনি খৃস্টান বা মুসলমান যাই হোন না কেন, আপনার হৃদয়, মন, এবং আচরণে ধর্মান্ধতা, ঘৃণা, এবং বর্জনকে কোন অনুমতি দিবেন নাহ।"
আইশা রাতেব

আইশা রাতেব (ফেব্রুয়ারি ২২, ১৯২৮ - মে ৪, ২০১৩) একজন মিশরীয় আইনজীবী, রাজনীতিবিদ, এবং মিশরের প্রথম মহিলা রাষ্ট্রদূত। তিনি কায়রো বিশ্ববিদ্যালয়ের আন্তর্জাতিক আইন এর অধ্যাপক ছিলেন।
রাতেব কায়রো-এর একটি মধ্যবিত্ত, শিক্ষিত পরিবারে জন্মগ্রহণ করেন।
যখন তিনি কলেজে ভর্তি হন, তিনি প্রথমে কায়রো বিশ্ববিদ্যালয়-এর সাহিত্যে পড়াশোনা করেছিলেন, কিন্তু অধ্যয়নের মাত্র এক সপ্তাহ পরে আইন বিভাগে স্থানান্তরিত হন। ১৯৪৯ সালে কায়রো বিশ্ববিদ্যালয় থেকে স্নাতক হন, আরও শিক্ষা লাভের জন্য প্যারিসে স্বল্প সময়ের জন্য যান এবং ১৯৫৫ সালে আইন বিষয়ে পিএইচডি ডিগ্রী লাভ করেন।
১৯৪৯ সালে কনসিল দে'এতাত (মিশরের সর্বোচ্চ বিচার বিভাগীয় সংস্থা)-এ বিচারক হওয়ার জন্য রেতাব আবেদন করেছিলেন, এবং তার লিঙ্গের কারণে প্রত্যাখ্যাত হন। সেই সময়ের প্রধানমন্ত্রী, হুসেন সেরি পাশা, বলেন একজন মহিলা বিচারক হওয়া মানে "সমাজের ঐতিহ্যের বিরুদ্ধে" যাওয়া। তিনি সরকারের বিরুদ্ধে মামলা করেন কারণ তার সাংবিধানিক অধিকার লঙ্ঘন হয়েছে। তার এই ধরনের মামলা মিশরে প্রথম ছিল, এবং যখন তিনি মামলায় হেরে যান, রাষ্ট্র কাউন্সিলের প্রধান আব্দেল-রাজেক আল-সানহৌরী স্বীকার করেছিলেন যে তিনি শুধুমাত্র রাজনৈতিক ও সাংস্কৃতিক কারণে হেরেছিলেন, মিশরীয় বা শরিয়া আইনের ভিত্তিতে নয়। মামলাটি এবং আল-সানৌউরির লিখিত মতামত অন্যান্য মহিলাদের উত্সাহিত করেছিল, যদিও ২০০৩ সালে তাহানী আল-গেবালি বিচারক হিসাবে নিযুক্ত হওয়ার আগে কোন মহিলা বিচারক হননি। ২০১০-এ, মিশরীয় প্রধানমন্ত্রী মহিলা বিচারকদের অনুমতি দেওয়ার সাম্প্রতিক সিদ্ধান্তের বিষয়ে একটি পর্যালোচনা করার নির্দেশ দেন। ২০১৫ সালের জুলাই মাসে, ২৬ জন মহিলা অবশেষে বিচারক হিসাবে শপথ গ্রহণ করেন।
১৯৭১ সালে আরেব সমাজতান্ত্রিক ইউনিয়ন কেন্দ্রীয় কমিটিতে ছিলেন, যেখানে তিনি মিশরের নতুন সংবিধান লিখতে সাহায্য করেছিলেন। কমিটির সকল সদস্যের মধ্যে তিনিই একমাত্র ব্যক্তি ছিলেন যিনি প্রতিবাদ করেছিলেন তৎকালীন রাষ্ট্রপতি আনোয়ার আল-সাদাতকে সংবিধান মঞ্জুরের যে অসাধারণ ক্ষমতা দেওয়া হয়ছিল তার বিরুদ্ধে
পরে, মিশরের দ্বিতীয় নারী হিসেবে তিনি ১৯৭৪ থেকে ১৯৭৭ সাল পর্যন্ত বিমা ও সামাজিক বিষয়ক মন্ত্রী হিসেবে দায়িত্ব পালন করেন। তার সময়কালে তিনি দেশের নারীদের জন্য সংস্কার পাস করতে সক্ষম হন। অন্ধবিশ্বাসী শাইখরা তার খ্যাতি বিনষ্ট করার চেষ্টা করার সময়য়েও তিনি এটি করতে সক্ষম হন। রাতেব বহুবিবাহের উপর সীমাবদ্ধতা আরোপ করেন এবং বিচারক দ্বারা সাক্ষ্য দেওয়া হলে বিবাহবিচ্ছেদ কেবল বৈধ হবে তা নিশ্চিত করেন। তিনি দারিদ্র্য নিরসনে সহায়তা করার জন্যও কাজ করেন এবং অক্ষম ব্যক্তিদের নিয়োগের জন্য আইন পাস করেন। যখন সরকার অপরিহার্য পণ্যগুলিতে ভর্তুকি উত্থাপন করেছিল, এটি এমন একটি পদক্ষেপ যার ফলে মিশরের দরিদ্রতম নাগরিকরাও প্রভাবিত হবে, ১৯৭৭ সালে রুটি বিদ্রোহের সময় তিনি প্রতিবাদে পদত্যাগ করেন।
১৯৯ সালে, মিশরের প্রথম নারী রাষ্ট্রদূত হিসেবে আরেবকে নিয়োগ দেওয়া হয়েছিল। তিনি ১৯৭৯ থেকে ১৯৮১ সাল পর্যন্ত ডেনমার্কে রাষ্ট্রদূত ছিলেন এবং ১৯৮১ থেকে ১৯৮৪ পর্যন্ত জার্মান ফেডারেল প্রজাতন্ত্রে রাষ্ট্রদূত হিসেবে নিযুক্ত ছিলেন।
তিনি সাবেক মিশরীয় প্রেসিডেন্ট হোসনি মুবারকের সমালোচনা করেছিলেন কারণ তিনি মনে করেছিলেন যে তার শাসন ধনী ও দরিদ্রদের মধ্যে একটি বৃহৎ বিভাজন সৃষ্টি করেছে।
২০১৩ সালে হঠাৎ কার্ডিয়াক অ্যারেস্ট-এর কারণে গিজায় তার আকস্মিক মৃত্যু ঘটে।
বাংলাদেশী লেখিকাদের তালিকা

এটি বাংলাদেশে জন্মগ্রহণকারী নারীর লেখকদের একটি তালিকা বা লেখাগুলি বাংলাদেশের সাথে ঘনিষ্ঠভাবে জড়িত।
স্যান ডিয়েগো কমিক-কন

স্যান ডিয়েগো কমিক-কন হলো যুক্তরাষ্ট্রের ক্যালিফোর্নিয়ার স্যান ডিয়েগোতে অনুষ্ঠিত হওয়া একটি অলাভজনক একাধিক-ধরনের বিনোদন ও কমিক সম্মেলন। এটির প্রাতিষ্ঠানিক ওয়েবসাইটে অনুষ্ঠানটির নাম হলো কমিক-কন ইন্টারনেশনাল: স্যান ডিয়েগো। কিন্তু সাধারণত কেবল কমিক-কন, বা স্যান ডিয়েগো কমিক-কন অথবা "এসডিসিসি" নামে পরিচিত।
স্যান ডিয়েগানদের একটি দল দ্বারা ১৯৭০ সালে এটিকে গোল্ডেন স্টেট কমিক বুক কনভেনশন হিসেবে প্রতিষ্ঠা করা হয় এবং প্রতিষ্ঠাতাদের মধ্যে ছিল শেল ডোর্ফ, রিচার্ড অ্যাল্ফ, কেন ক্রুয়েগার এবং মাইক টাওয়ারি; পরবর্তীতে অনুষ্ঠানটিকে "স্যান ডিয়েগো কমিক-কন" হিসেবে নামকরণ করা হয়। এটি হলো একটি চার-দিনের (বৃহস্পতিবার–রবিবার) অনুষ্ঠান যা স্যান ডিয়েগোতে স্যান ডিয়েগো সম্মেলন কেন্দ্রে গ্রীষ্মকালের (২০০৩ থেকে জুলাই মাসে) সময় উৎযাপন করা হয়। বৃহস্পতিবারের সন্ধ্যায়, চার-দিনের জন্য একটি পূর্ববর্তী-অনুষ্ঠান "প্রভিউ নাইট"-এ প্রাতিষ্ঠানিক উদ্বোধন, ব্যবসাদার, প্রদর্শক এবং পূর্ব-নিবন্ধনকারী অতিথিদের জন্য উন্মুক্ত, যাতে অংশগ্রহণকারীদের প্রদর্শনী হলঘরে হেঁটে দেখার এবং সম্মেলনের সময় কি আছে তা দেখার সুযোগ দেয়।
কোভিড-১৯ এর বৈশ্বিক মহামারীর কারণে দুইবার সম্মেলনটি বাতিল করা হয়। প্রতিষ্ঠার পর থেকে শুরু করে ২০২০ সালেই প্রথমবারের মত এসডিসিসি বাতিল হয়।
নোরবু ওয়াংজম

নোরবু ওয়াংজম হলেন একজন ভুটানি রাজনীতিবিদ যিনি ৩১ অক্টোবর ২০১৮ থেকে ভুটানি আইনসভার জমতশাংখা মার্তশালা আসনের সংসদ সদস্য হিসেবে দায়িত্ব পালন করছেন। তিনি পূর্বে ঐ আসনের সংসদ সদস্য হিসেবে ২০০৮ সাল থেকে ২০১৩ সাল পর্যন্ত দায়িত্ব পালব করেছেন। 
নোরবু ওয়াংজম ভুটানের ত্রাশিগাং জেলার কাংলুং এ অবস্থিত শেরুবতশি কলেজ থেকে স্নাতক ডিগ্রি লাভ করেছেন। ২০০৮ সালে ভুটানের প্রথম সাধারণ নির্বাচনে দেশটির আইনসভায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। নির্বাচনে তিনি ৪,০০৮ ভোট পেয়ে পিপলস ডেমোক্রেটিক পার্টির প্রার্থী পেলজাং ওয়াংচুককে পরাজিত করেন।
২০১৩ সালে ভুটানের দ্বিতীয় সাধারণ নির্বাচনে পুনরায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ২,৪৫৮ ভোট পান এবং পেলজাং ওয়াংচুকের নিকট পরাজিত হন।
২০১৮ সালে ভুটানের তৃতীয় সাধারণ নির্বাচনে তিনি আবারো জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ৪,৩৭২ ভোট পেয়ে দ্রুক ন্যামরুপ শোংপা দলের প্রার্থী উগুয়েন দর্জিকে পরাজিত করেন।
সুশিলা কারকি

সুশিলা কারকি (জন্ম ৭ জুন ১৯৫২) হচ্ছেন একজন নেপালী বিচারক। তিনি নেপালের সুপ্রিম কোর্ট এর সাবেক প্রধান বিচারপতি এবং এই পদে অধিষ্ঠিত একমাত্র মহিলা। ১১ জুলাই ২০১৬-এ কারকি প্রধান বিচারপতি হন। প্রধানমন্ত্রীর কেপি ওলির নেতৃত্বে সাংবিধানিক পরিষদ তাকে এই পদে নিয়োগের সুপারিশ করে।
তিনি দুর্নীতির বিরুদ্ধে তার শূন্য সহনশীলতার জন্য পরিচিত। ২০১৭ সালের ৩০ই এপ্রিল, মাওবাদী সেন্টার ও নেপালি কংগ্রেস কারকির বিরুদ্ধে সংসদে একটি অভিশংসন প্রস্তাব উন্থাপন করে। যাইহোক, জনসাধারণের চাপের পরে অভিশংসন প্রস্তাবটি প্রত্যাহার করা হয় এবং সুপ্রিম কোর্টের একটি অন্তর্বর্তীকালীন আদেশ সংসদকে নির্দেশ দিয়েছিল এই প্রস্তাবটি আর সামনে এগিয়ে না নিয়ে যেতে।
কারকি তার পিতামাতার সাত সন্তানের মধ্যে সবচেয়ে বড় সন্তান। তিনি একটি কৃষক পরিবার থেকে এসেছেন। তিনি দুর্গা প্রসাদ সুবেদীকে বিয়ে করেছিলেন, যার সাথে তিনি বেনারস-এ পড়াশোনা করেছিলেন। দুর্গা সুবেদী তখন নেপালি কংগ্রেসের জনপ্রিয় যুব নেতা ছিলেন। নেপালি কংগ্রেসের পঞ্চায়েত শাসনামলের বিরুদ্ধে প্রতিবাদের সময় একটি বিমান ছিনতাইয়ে জড়িত থাকার জন্য সুবেদি সবচেয়ে পরিচিত।
১৯৭২-এ, তিনি বিরাটনগর মহেন্দ্র মোরাং ক্যাম্পাস থেকে স্নাতক (বিএ) ডিগ্রি অর্জন করেন। ১৯৭৫ সালে, কারকি বানারাস হিন্দু ইউনিভার্সিটি, ভারানসি, ভারত থেকে রাষ্ট্রবিজ্ঞান বিভাগে মাস্টার্স ডিগ্রি লাভ করেন। ১৯৭৮ সালে নেপালের ত্রিভুবন বিশ্ববিদ্যালয়ের আইন বিভাগ থেকে তিনি ব্যাচেলর ডিগ্রি লাভ করেন।
১৯৭৯ সালে তিনি বিরাটনগরে তার আইন অনুশীলন শুরু করেন। কারকি প্রথম দিকে ১৯৮৫ সালে ধারণ-এর মহেন্দ্র একাধিক ক্যাম্পাসে সহকারী শিক্ষক হিসেবে কাজ করেন। তিনি ২০০৭ সালে একজন সিনিয়র অ্যাডভোকেট হয়ে ওঠেন। ২২ জানুয়ারি ২০০৯-এ তারিখে কারকিকে সুপ্রিম কোর্টের একটি অস্থায়ী বিচারপতি নিয়োগ করা হয় এবং ১৮ নভেম্বর, ২০১০-এ স্থায়ী বিচারপতি নিয়োগ করা হয়। ১৩ই এপ্রিল ২০১৬ থেকে ১০ জুলাই ২০১৬ পর্যন্ত কারকি নেপালের সুপ্রিম কোর্টের ভারপ্রাপ্ত প্রধান বিচারপতি হিসাবে দায়িত্ব পালন করেন।
আর্জেন্টিনীয় লেখিকাদের তালিকা

এটি আর্জেন্টিনাতে জন্মগ্রহণকারী নারী লেখিকাদের একটি তালিকা বা লেখিকাগণ তাদের দেশের সাথে ঘনিষ্ঠভাবে জড়িত।
আজারবাইজানীয় লেখিকাদের তালিকা

এটি আজারবাইজানে জন্মগ্রহণকারী নারী লেখিকাদের একটি তালিকা বা এই লেখিকাগণ সেই দেশের সাথে ঘনিষ্ঠভাবে জড়িত।
সাইরা শাহলিয়ানী

সাইরা শাহলিয়ানী হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত সিন্ধু প্রাদেশিক পরিষদের সদস্য ছিলেন । পূর্বে তিনি ২০০২ থেকে ২০০৭ সাল পর্যন্ত এবং ২০১২ থেকে ২০১৩ সাল পর্যন্ত সিন্ধু প্রাদেশিক পরিষদের সদস্য ছিলেন।
তিনি ১৯৭৬ সালের ৬ জুলাই জ্যাকোবাবাদ-এ জন্মগ্রহণ করেন।<ref name="pas/2013"></ref>
তিনি কোয়েটায় সরকারি ডিগ্রী কলেজ থেকে স্নাতকোত্তর ডিগ্রি অর্জন করেছেন এবং বালুচিস্তান বিশ্ববিদ্যালয় থেকে ইংরেজিতে মাস্টার্স অব আর্টস ডিগ্রী লভ করেন।
তিনি পাকিস্তান পিপলস পার্টির (পিপিপি) প্রার্থী হিসেবে সিন্ধু প্রদেশের প্রাদেশিক পরিষদে নির্বাচিত হন, ২০০২ সালের সাধারণ নির্বাচনে মহিলাদের জন্য সংরক্ষিত আসনে।<ref name="nation/11july2012"></ref>
শাজিয়া মারি আসন থেকে পদত্যাগ করার পর ২০১২ সালের আগস্টে মহিলাদের জন্য সংরক্ষিত আসনে পিপিপির প্রার্থী হিসাবে তিনি সিন্ধু প্রাদেশিক পরিষদে পুনরায় নির্বাচিত হন।
তিনি পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পিপিপির প্রার্থী হিসেবে সিন্ধু প্রাদেশিক পরিষদে পুনরায় নির্বাচিত হন।
রোজি ইউনুস

রোজি বিনতি হাজি ইউনুস হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত আছেন। তিনি সারাওয়াক বিধানসভার বেকেনু আসনের বিধায়ক। তিনি বর্তমানে সারাওয়াক রাজ্যের নারী, পরিবার ও শৈশব উন্নয়ন বিষয়ক উপমন্ত্রী হিসেবে দায়িত্ব পালন করছেন।
রোজি ইউনুস মালয়া বিশ্ববিদ্যালয় থেকে স্নাতক ডিগ্রি লাভ করেছেন। তাছাড়া, তিনি ১৯৮০ সালে শিক্ষায় ডিপ্লোমা করেছেন।
২০০৬ সালে সারাওয়াত রাজ্যের বিধানসভা নির্বাচনে বেকেনু আসন থেকে তিনি বিধায়ক নির্বাচিত হন।
২০১১ সালে তিনি আবারো বেকেনু আসন থেকে সারাওয়াত রাজ্যের বিধানসভা নির্বাচনে দাঁড়ান। এবারো তিনি বিধায়ক হিসেবে নির্বাচিত হন। এবার তিনি সারাওয়াক রাজ্যের মন্ত্রিসভায় নারী, পরিবার ও শৈশব উন্নয়ন বিষয়ক উপমন্ত্রী হিসেবে নিযুক্ত হন। ২০১৪ সালে তিনি দল পরিবর্তন করেন। তিনি প্রগ্রেসিভ ডেমোক্রেটিক পার্টি থেকে ইউনাইটেড বুমিপুতেরা হেরিটেজ পার্টিতে যোগ দেন। ২০১৬ সালের সারাওয়াকের রাজ্যের বিধানসভা নির্বাচনে টানা তৃতীয়বারের মত তিনি বেকেনু থেকে নির্বাচিত হন।
বুশরা রহমান

বুশরা রহমান () একজন পাকিস্তানি রাজনীতিবিদ। তিনি ২০০২ থেকে ২০১৩ সাল পর্যন্ত পাকিস্তান জাতীয় সংসদ-এর সদস্য হিসাবে দায়িত্ব পালন করেন। ১৯৮৫ থেকে ১৯৯০ সাল পর্যন্ত তিনি পাঞ্জাবের প্রাদেশিক পরিষদ-এর সদস্য ছিলেন।
তিনি শিক্ষায় স্নাতক এবং কলায় স্নাতকোত্তর ডিগ্রি অর্জন করেছেন।<ref name="dawn/12april2013"></ref>
তিনি পেশায় একজন লেখক এবং সাহিত্য ক্ষেত্রে তার কৃতিত্বের জন্য পাকিস্তানের তৃতীয় সর্বোচ্চ বেসামরিক সম্মাননা সিতারা-ই-ইমতিয়াজে ভূষিত হয়েছেন।
তিনি পাকিস্তানের সাধারণ নির্বাচন, ১৯৮৫-এ পাঞ্জাবের প্রাদেশিক পরিষদ-এর সংরক্ষিত নারী আসন থেকে
সদস্য নির্বাচিত হন।
তিনি পাকিস্তানের সাধারণ নির্বাচন, ১৯৮৮-এ পাঞ্জাবের প্রাদেশিক পরিষদে সংরক্ষিত আসন থেকে পুনরায় সদস্য নির্বাচিত হন।
পাকিস্তানের সাধারণ নির্বাচন, ২০০২-এ পাঞ্জাব থেকে সংরক্ষিত আসনে তিনি পাকিস্তান মুসলিম লীগের (কিউ) প্রার্থী হিসেবে পাকিস্তান জাতীয় সংসদ-এর সদস্য নির্বাচিত হন। পাকিস্তানের সাধারণ নির্বাচন, ২০০৮-এ পাঞ্জাব থেকে সংরক্ষিত নারী আসনে তিনি পাকিস্তান মুসলিম লীগের প্রার্থী হিসেবে পাকিস্তান জাতীয় সংসদ-এর পুনরায় সদস্য নির্বাচিত হন।
ফাতিমাহ আব্দুল্লাহ

ফাতিমাহ আব্দুল্লাহ হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত। তিনি সারাওয়াক বিধানসভায় দালাত আসন থেকে চারবার বিধায়ক নির্বাচিত হয়েছেন। বর্তমানে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।
১৯৫৭ সালের পহেলা ফেব্রুয়ারি ফাতিমাহ আব্দুল্লাহ মালয়েশিয়ার সারাওয়াক রাজ্যের দালাতের কাম্পুং তেহতে তিং সাই মিং নামে জন্মগ্রহণ করেন। তার বাবা ছিলেন চীনা বংশোদ্ভূত ও তার মা ছিলেন মালয় বংশোদ্ভূত। তিনি তার নানির কাছে ইসলামি পরিবেশে বেড়ে ওঠেন। তিনি আদি বাদোজামান তুয়াহর সাথে বিবাহবন্ধনে আবদ্ধ হয়েছেন, যিনি একজন সমাজকর্মী ও সারাওয়াক ইসলামিক কাউন্সিল অব এডুকেশনাল সার্ভিসেস ব্যুরোর পরিচালক। তাদের দুটি সন্তান আছে।
ফাতিমাহ আব্দুল্লাহ একজন শিক্ষাবিদ। তিনি কুয়ালালামপুরের সেকোলাহ কেবাংসান পুতেরি উইলাইয়াহতে প্রিন্সিপাল হিসেবে দায়িত্ব পালন করেছেন।
২০০১ সালে সারাওয়াক রাজ্যের বিধানসভা নির্বাচনে তিনি দালাত থেকে ইউনাইটেড বুমিপুতেরা হেরিটেজ পার্টির মনোনয়নে তিনি নির্বাচনে দাঁড়ান। তিনি ৭,৪৯৭ ভোট পেয়ে নির্বাচিত হন, যা ছিল প্রদত্ত ভোটের ৮৬.৭%।
২০০৬ সালের সারাওয়াক বিধানসভা নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১১ সালের সারাওয়াক বিধানসভা নির্বাচনে ৬,২৮৮ ভোট পেয়ে নির্বাচিত হন, যা ছিল প্রদত্ত ভোটের ৮০.১৭%।
২০১৬ সালের নির্বাচনে তিনি টানা চতুর্থবারের মত দালাত থেকে বিধায়ক নির্বাচিত হন। তিনি সেবার ৭,১০৭ ভোট পেয়েছিলেন, যা ছিল প্রদত্ত ভোটের ৯০.১৪%। ২০১১ সালের ২৮ সেপ্টেম্বর থেকে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।
হালিমা তায়ো আলাউ

হালিমা তায়ো আলাউ রাষ্ট্রপতি উমারু ইয়ার'আদুয়া-এর প্রশাসনের সময়ের একজন নাইজেরিয়ান স্থপতি এবং সাবেক পরিবেশ ও গৃহায়ন মন্ত্রী।
হালিমা তায়ো আলাউ ১৯৫৬ সালের ৬ই ডিসেম্বর জন্মগ্রহণ করেন। তিনি ১৯৮১ সালে আহমাদু বেলো বিশ্ববিদ্যালয়, জারিয়া থেকে স্থাপত্য বিষয়ে এমএসসি ডিগ্রী অর্জন করেছেন। তিনি ১৯৮২ সালে কাওরা রাজ্যর সিভিল সার্ভিসে যোগ দেন।
তিনি আইলরিন, কাওরা রাজ্যর কাজ ও পরিবহন মন্ত্রণালয়ের একজন স্থায়ী সচিব হয়ে ওঠেন। তিনি আইলরিন বিশ্ববিদ্যালয় থেকে ২০০৩ সালে লোক প্রশাসনে মাস্টার্স ডিগ্রী অর্জন করেন।
২০০৫ থেকে জুলাই ২০০৬ পর্যন্ত তিনি নাইজেরিয়ার স্বাস্থ্য বিষয়ক ফেডারেল মন্ত্রী ছিলেন।
২৬ই জুলাই ২০০৭-এ রাষ্ট্রপতি উমারু ইয়ার'আদুয়া কর্তৃক হালিম তায়ো আলাউ পরিবেশ ও গৃহায়ন মন্ত্রী নিযুক্ত হন।
অক্টোবর ২৯, ২০০৮-এ মন্ত্রিসভায় উল্লেখযোগ্য রদবদলে তাকে মন্ত্রিসভা থেকে খারিজ করে দেওয়া হয়।
বরখাস্তে বলা হয়েছিল রাষ্ট্রপতি ও প্রগতিশীল পিপলস অ্যালায়েন্সের প্রতিনিধি চুকা ওডমের সাথে তার অবিরত তর্কের কারণে তাকে মন্ত্রিসভা থেকে খারিজ করে দেওয়া হয়েছে। 
১৭ই ডিসেম্বর ২০০৮-এ জন ওডিকে তার পদে নিযুক্ত করা হয়।
অ্যান্থনি ম্যাকি

অ্যান্থনি ডুয়েন ম্যাকি (জন্ম সেপ্টেম্বর ২৩, ১৯৭৮) হলেন একজন মার্কিন অভিনেতা যিনি বিভিন্ন চলচ্চিত্র, টেলিভিশন ধারাবাহিক এবং ব্রডওয়ে ও অফ-ব্রডওয়ে নাটকে অভিনয় করেন। নাটকগুলির মধ্যে রয়েছে "মা রেইনিস ব্ল্যাক বটম", "ড্রায়নিং ক্রো", "ম্যাকরিলি", "অ্যা সোলজার্স প্লে" এবং কার্ল হ্যানকক রুক্সের "টক" এবং "টক"-এর জন্য তিনি ২০০২ সালে একটি ওবি পুরস্কার অর্জন করেন।
২০০২ সালে, এমিনেম-এর অভিষেককৃত চলচ্চিত্র ৮ মাইল-এ অন্তর্ভুক্ত ছিলেন। "ব্রাদার্স টু ব্রাদার্স"-এ তার ভূমিকায় শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কারে মনোনীত হন। তার দ্বিতীয় মনোনয়ন ছিল "দ্য হার্ট লকার"-এ তার ভূমিকার জন্য ২০০৯ সালে শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কার।
তিনি মার্ভেল সিনেম্যাটিক ইউনিভার্সে ফ্যালকন হিসেবে তার ভূমিকার জন্য বিশ্বব্যাপী স্বীকৃতি লাভ করেন। তিনি এই ভূমিকায় "" (২০১৪) চলচ্চিত্রে আবির্ভাব হন এবং পরবর্তীতে "" (২০১৫), "অ্যান্ট-ম্যান" (২০১৫), "" (২০১৬), "" (২০১৮) এবং "" (২০১৯)-এর পাশাপাশি আসন্ন ডিজনি+-একচ্ছত্র সীমিত ধারাবাহিক "দ্য ফ্যালকন এন্ড দ্য উইন্টার সোলজার"-এ অভিনয় করেন।
২০১৬ সালের মে মাসে, তিনি এইচবিও-এর টিভি চলচ্চিত্র "অল দ্য ওয়ে"-এ সহ-অভিনয় করেছেন এবং ২০২০ সালে নেটফ্লিক্সের "আল্টার্ড কার্বন"-এর দ্বিতীয় মৌসুমে আবির্ভূত হবেন।
হাজিগঞ্জ ডিগ্রী কলেজ

হাজীগঞ্জ ডিগ্রী কলেজ বাংলাদেশের চাঁদপুর জেলার একটি ঐতিহ্যবাহী শিক্ষাপ্রতিষ্ঠান।
এই শিক্ষা প্রতিষ্ঠানে ২ বছর মেয়াদী উচ্চ মাধ্যমিক শ্রেণী।
মেহমুদা আলী শাহ

মেহমুদা আহমেদ আলী শাহ হলেন একজন ভারতীয় শিক্ষাবিদ ও সমাজকর্মী, যিনি শ্রীনগরের সরকারি নারী কলেজের প্রিন্সিপাল ছিলেন। তিনি ইন্দিরা গান্ধীর ঘনিষ্ঠ সহচর ছিলেন এবং কাশ্মীরি নারীদের মাঝে শিক্ষা ও নারী ক্ষমতায়ন নিয়ে কাজ করে গিয়েছেন।
মেহমুদা আহমেদ আলী শাহ ১৯২০ সালে জন্মগ্রহণ করেন। তার বাবার নাম সৈয়দ আহমেদ আলী শাহ ও মায়ের নাম দুলহান বেগম। তার বাবা তৎকালীন দেশীয় রাজ্য কাশ্মীরের ফরেস্ট রেঞ্জ অফিসার ছিলেন। মেহমুদা আলী শাহ স্থানীয় মিশনারি বালিকা বিদ্যালয়ে (বর্তমান: ম্যালিনসন বালিকা বিদ্যালয়) দশম শ্রেণী পর্যন্ত পড়েছিলেন। তিনি তার বাবা মায়ের একমাত্র কন্যাসন্তান। তার এক ভাই নাসের আহমেদ পরবর্তী জীবনে মেডিকেল কলেজ প্রিন্সিপ্যাল হয়েছিলে লন, আরেক ভাই সৈয়দ আহমেদ শাহ হয়েছিলেন ডেপুটি ইন্সপেক্টর জেনারেল এবং অন্য ভাই জমির আহমেদ হয়েছিলেন সেশন জাজ।
মেহমুদা আলী শাহ তৎকালীন ব্রিটিশ ভারতের লাহোরের পাঞ্জাব বিশ্ববিদ্যালয় থেকে বিএ, বিএড ও এমএ ডিগ্রি লাভ করেন। তিনি লাহোরের পাঞ্জাব বিশ্ববিদ্যালয় থেকে প্রথম নারী হিসেবে স্নাতকোত্তর ডিগ্রি লাভ করেন। তিনি যুক্তরাজ্যের লিডস থেকে স্নাতকোত্তর পরবর্তী ডিপ্লোমা কোর্সও করেছিলেন।
আল্লামা ইকবালের উপদেশে তিনি শ্রীনগর ফিরে আসেন এবং সেখানকার মাইসুমার একটি বিদ্যালয়ে শিক্ষকতা শুরু করেন। পরবর্তীকালে কাশ্মীরের তৎকালীন মহারাজা বারামুল্লায় একটি বিদ্যালয় খুললে, তিনি সেখানে প্রধান শিক্ষিকা হিসেবে নিযুক্ত হন। তিনি ১৯৫৪ সালে শ্রীনগরের সরকারি নারী কলেজে যোগদানের পূর্বে সেখানে কর্মরত ছিলেন। তিনি প্রধান শিক্ষিকা ও অধ্যক্ষ থাকাকালীন সময়ে নারীদের মাঝে শিক্ষার প্রসারে কাজ করেছেন। এছাড়াও শ্রীনগরে দ্বিতীয় নারী কলেজ প্রতিষ্ঠায় কাজ করেছেন। তিনি তার কলেজে সহশিক্ষার প্রসারেও কাজ করেছেন। ১৯৭৫ সালে তিনি চাকরি ছেড়ে দেন এবং ইন্দিরা গান্ধীর প্রভাবে দিল্লিতে ভারতীয় জাতীয় কংগ্রেসের রাজনীতির সাথে যুক্ত হন। তিনি দলটির সেক্রেটারি হিসেবে দায়িত্ব পালন করেন। ১৯৮৪ সালে ইন্দিরা গান্ধীর মৃত্যুর পর তিনি জম্মু ও কাশ্মীরে ফিরে আসেন। তিনি দিল্লি থেকে ফিরে আসলেও দলে তার সদস্যপদ বহাল রেখেছিলেন। তিনি জম্মু ও কাশ্মীর বিধানসভার সদস্য হিসেবে ১৯৮৭ সাল থেকে ১৯৯০ সাল পর্যন্ত দায়িত্ব পালন করেন।
ভারত সরকার ২০০৬ সালে ভারতের শিক্ষাক্ষেত্রে অবদান রাখার জন্য তাকে পদ্মশ্রী পুরস্কারে ভূষিত করে। ২০১২ সালে তার প্রাক্তন শিক্ষা প্রতিষ্ঠান ম্যালিনসন বালিকা বিদ্যালয় তাকে "মোস্ট আউটস্ট্যান্ডিং স্টুডেন্ট অব দ্য সেঞ্চুরি" খেতাবে ভূষিত করে।
মেহমুদা আহমেদ আলী নিজের ইচ্ছাতেই অবিবাহিতা ছিলেন। ২০১৪ সালের ১১ মার্চ তিনি মৃত্যুবরণ করেন। তার মৃত্যুর পর তাকে শ্রীনগরের মাল্টেং গোরস্তানে দাফন করা হয়।
মিশরীয় পাউন্ড

মিশরীয় পাউন্ড ( ' ; প্রতীক: E£, L.E. ; কোড: EGP) হল মিশরের মুদ্রা। ইহার ভগ্নাংশ হলো পিয়াস্ট্রি বা ইরশ্ ( ; "বহুবচন" ) ও মিলিম (  ; )। পিয়াস্ট্রি এর মূল্যমান— £১ সমান ১০০ pt. (পিয়াস্ট্রি) ও মিলিম এর মূল্যমান— £১ সমান ১,০০০ মিলিম।
মিশরীয় পাউন্ড প্রায়শই LE বা L.E. হিসাবে সংক্ষেপিত, যার অর্থ "livre égyptienne" (ফরাসি ভাষায় মিশরীয় পাউন্ড)। ইন্টারনেটে সাধারণত £E বা E£ ব্যবহৃত হয়।
রেতনো মারসুদী

রেতনো লেসতারি প্রিয়ানসারি মারসুদী (জন্ম ২৭ নভেম্বর ১৯৬২) হচ্ছেন ইন্দোনেশিয়ার একজন রাষ্ট্রদূত এবং বর্তমান মন্ত্রীসভায় ইন্দোনেশিয়ার পররাষ্ট্রমন্ত্রী হিসেবে দায়িত্ব পালন করছেন। তিনি এই পদে নিযুক্ত প্রথম মহিলা মন্ত্রী। ২০১২ থেকে ২০১৪ সাল পর্যন্ত তিনি নেদারল্যান্ডস -এ ইন্দোনেশিয়ার রাষ্ট্রদূত এবং ২০০৫ থেকে ২০০৮ সাল পর্যন্ত আইসল্যান্ড এবং নরওয়ে-এ ইন্দোনেশিয়ার রাষ্ট্রদূত হিসেবে নিযুক্ত ছিলেন।
মারসুদী সামরাং-এ জন্মেগ্রহণ করেছেন, এসএমএ ৩ সামারাং থেকে তিনি স্নাতক হন এবং আন্তর্জাতিক সম্পর্কে তার পড়ালেখা অব্যাহত রাখেন এবং ১৯৮৫-এ , গাদজাহ মাদা বিশ্ববিদ্যালয় থেকে পাশ করেন। হ্যাগ ইউনিভার্সিটি অফ আপ্লাইড সাইন্স থেকে ইন্টারন্যাশনাল ইউরোপীয় আইন ও নীতিমালায় মাস্টার্স ডিগ্রি অর্জন করেনন এবং তারপর নেদারল্যান্ড ইনস্টিটিউট অফ ইন্টারন্যাশনাল রিলেশনস ক্লিংজেন্ডেল থেকে পররাষ্ট্র মন্ত্রণালয়ের প্রশিক্ষণ কর্মসূচি গ্রহণ করেন।
রেতনো বিশ্ববিদ্যালয়ের পরে পররাষ্ট্র মন্ত্রণালয়ে যোগ দেন। ১৯৯৭ থেকে ২০০১ এর মধ্যে, নেদারল্যান্ডসের হেগের ইন্দোনেশিয়ার দূতাবাসে মারসুদী অর্থনৈতিক বিষয়ক প্রথম সচিব হিসাবে দায়িত্ব পালন করেন। ২০০১-এ, তিনি ইউরোপ ও আমেরিকা বিষয়ক পরিচালক হিসাবে নিযুক্ত হন। ২০০৩ সালে মারসুদী পশ্চিম ইউরোপ বিষয়ক পরিচালক পদে উন্নীত হন।
২০০৫-এ, তিনি নরওয়ে এবং আইসল্যান্ড-এ ইন্দোনেশিয় রাষ্ট্রদূত নিযুক্ত হন। তার কর্মজীবনের সময়ে, তিনি ২০১১ সালের ডিসেম্বরে রয়্যাল নরওয়েজিয়ান অর্ডার অফ মেরিট ভূষিত হন, প্রথম ইন্দোনেশিয়ান হিসেবে তিনি এই পুরস্কার লাভ করেন। তিনি অল্প সময়ের মধ্যে ওসলো বিশ্ববিদ্যালয়-এর মানবাধিকার বিষয়ে গবেষণা করেছিলেন। মারসুদি জাকার্তা ফিরে এসে ইউরোপীয় ও আমেরিকান বিষয়ক মহাপরিচালক নিযুক্ত হন।
২০১২ সালে নেদারল্যান্ডসে ইন্দোনেশিয়ার রাষ্ট্রদূত হিসেবে মারসুদীকে নিযুক্ত করা হয়। তিনি ইইউ, এএসইএম, এবং ফোরাম অফ ইস্ট এশিয়া-ল্যাটিন আমেরিকা কোঅপারেশন -এর বিভিন্ন বহুপাক্ষিক ও দ্বিপক্ষীয় আলোচনা পরিচালনা করেছেন। ২৭ অক্টোবর ২০১৪-এ, ইন্দোনেশিয়ার রাষ্ট্রপতি জোকো উইদোদো তাকে মন্ত্রীসভায় পররাষ্ট্র মন্ত্রী হিসেবে নিয়োগ দেন।
অ্যান্ড হু উইল মেক দ্য চাপাতিজ?

অ্যান্ড হু উইল মেক দ্য চাপাতিজ? হল ১৯৯৮ সালে প্রকাশিত একটি বই, যা ভারতের মহারাষ্ট্র রাজ্যের বারোটি নারী পঞ্চায়েতকে উপজীব্য করে লিখিত হয়েছে। বইটির লিখিত হয়েছে মীনাক্ষা শেদ্দে, শর্মিলা জোশি ও বিশাখা দত্তের প্রতিবেদনের উপর ভিত্তি করে। বিশাখা দত্ত নিজে বইটি সম্পাদনা করেছেন। বইটির দ্বিতীয় সংস্করণ ২০০১ সালে প্রকাশিত হয়। বইটিকে ভারতীয় গ্রাম্য রাজনীতিতে নারীদের অংশগ্রহণের বিশদ বিবরণ বলে বলা হয়ে থাকে।
বইটিতে ভারতের ৯ টি গ্রামের ১২ টি পঞ্চায়েতের সদস্য হিসেবে কাজ করা নারীদের সাক্ষাৎকার অন্তর্ভুক্ত করা হয়েছে। সে সব পঞ্চায়েতগুলো বিভিন্ন সময়ে যাত্রা শুরু করেছিল (এসব পঞ্চায়েতের অধিকাংশই বর্তমানে আর চালু নেই)। বইটিতে স্থানীয় সরকারে নারীদের অংশগ্রহণ ও অংশগ্রহণের প্রভাবে তাদের জীবনে আসা পরিবর্তনের কাহিনি বর্ণিত আছে।
১২ টি পঞ্চায়েতের মাঝে সবচেয়ে প্রাচীন হল পুনের নিম্বুত গ্রামের এক পঞ্চায়েত। ১৯৬৩ সাল থেকে ১৯৬৮ সাল পর্যন্ত বইটি সেই পঞ্চায়েতে নারীদের অংশগ্রহণের কথা বর্ণিত আছে বইটিতে, যখন ভারতীয় পঞ্চায়েতে নারীদের জন্য সংরক্ষিত আসন ছিল না। আবার, বইটিতে বই প্রকাশকালীন সময়ে সচল থাকা ব্রহ্মনগর ও ভেন্দে খুর্দ গ্রামের পঞ্চায়েতে নারীদের অংশগ্রহণের কথা বর্ণিত আছে।
২০০৮ সালে বইটি হোখস্টাডট পুরস্কারে ভূষিত হয়।
শুভ্রা মুখোপাধ্যায়

শুভ্রা মুখোপাধ্যায় বা শুভ্রা মুখার্জি (১৯৪০-২০১৫) হলেন ভারতের সাবেক ফার্স্ট লেডি, যিনি ২০১২ সাল থেকে ২০১৫ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন।
শুভ্রা মুখার্জি ১৯৪০ সালের ১৭ সেপ্টেম্বরে ব্রিটিশ ভারতের যশোর জেলায় (বর্তমানে বাংলাদেশের নড়াইল জেলায়) জন্মগ্রহণ করেন। দশ বছর বয়সে তিনি কলকাতায় পাড়ি জমান। ১৯৫৭ সালের ১৩ জুলাই তিনি প্রণব মুখার্জির সাথে বিবাহবন্ধনে আবদ্ধ হন। তাদের দুই ছেলে ও এক মেয়ে আছে।
শুভ্রা মুখার্জি ইতিহাস ও রাষ্ট্রবিজ্ঞানের উপর দুবার স্নাতকোত্তর ডিগ্রি অর্জন করেন। সত্তরের দশকের শুরুর দিকে তিনি পশ্চিম মেদিনীপুরে ইতিহাস ও ইংরেজি ব্যাকরণ পড়াতেন।
শুভ্রা মুখার্জি রবীন্দ্রসঙ্গীত গাইতেন। তিনি ভারত ও ভারতের বাইরের বিভিন্ন দেশে তার নৃত্যনাট্য পরিবেশন করেছেন। তিনি গীতাঞ্জলি গোষ্ঠীর সদস্য ছিলেন, যার উদ্দেশ্য ছিল রবীন্দ্রনাথ ঠাকুরের দর্শন সঙ্গীত ও নৃত্যের মাধ্যমে ছড়িয়ে দেওয়া। দলটি তালকাটোরা রোডে তার বাসায় অনুশীলন করত। তার থেকে তার গুণ তার মেয়ে শর্মিষ্ঠা মুখার্জির মাঝেও গিয়েছে। তিনি মাঝে মাঝে তার মেয়ের সাথে নৃত্য পরিবেশন করতেন। শুভ্রা মুখার্জি একজন চিত্রশিল্পীও ছিলেন যিনি একক ও দলীয় চিত্র প্রদর্শনীতে অংশ নিয়েছেন।
শুভ্রা মুখার্জি ইন্দিরা গান্ধীকে নিয়ে "চোখের আলোয়" নামের একটি বই রচনা করেছেন। এছাড়াও, তার চীনভ্রমণ নিয়ে তিনি "চেনা অচেনায় চীন" শিরোনামের একটি বই রচনা করেন। তিনি কুমার শানুকে সহায়তা করতেন এবং তার বিভিন্ন রবীন্দ্রসঙ্গীত ও ভজন অ্যালবাম প্রকাশ করেছেন।
শুভ্রা মুখার্জি ২০১৫ সালের ১৮ আগস্ট ৭৪ বছর বয়সে নয়াদিল্লির এক হাসপাতালে মৃত্যুবরণ করেন। তিনি শ্বাসযন্ত্রের সমস্যায় ভুগছিলেন এবং হৃদযন্ত্রের সমস্যায় হাসপাতালে ভর্তি হয়েছিলেন।
ভারতের প্রধানমন্ত্রী নরেন্দ্র মোদি তার মৃত্যুর পর বলেছিলেন,
"... (তিনি) শিল্প, সংস্কৃতি ও সঙ্গীত প্রেমী হিসেবে সর্বদা স্মরিত হবেন। তার ব্যক্তিত্ব যে কাউকে আকর্ষণ করত।" শুভ্রা মুখার্জির সুহৃদ, বাংলাদেশের প্রধানমন্ত্রী শেখ হাসিনা তার শেষকৃত্য অনুষ্ঠানে যোগ দিয়েছিলেন। শেখ হাসিনা তার সম্পর্কে বলেন, "তার মৃত্যুতে বাংলাদেশ একজন ভালো বন্ধু ও শুভাকাঙ্ক্ষী হারাল।"
নাফসিয়া মবি

এন্ডি নাফসিয়া ওয়ালিনোনো মবি (জন্ম ১৪ জুলাই ১৯৪০) হচ্ছেন একজন ইন্দোনেশিয়ার রাজনীতিবিদ এবং চিকিৎসক। তিনি ১৪ জুন ২০১২ থেকে ২০ অক্টোবর ২০১৪ পর্যন্ত ইন্দোনেশিয়ার প্রজাতন্ত্রের স্বাস্থ্য মন্ত্রী হিসেবে দায়িত্ব পালন করেন। ডাঃ মবি বর্তমানে এশিয়া প্যাসিফিক লিডার ম্যালেরিয়া অ্যালায়েন্স-এর (এপিএলএমএ) নেতাদের দূত হিসাবে কাজ করছেন।
নাফসিয়া মবি হচ্ছেন একজন শিশু বিশেষজ্ঞ যিনি ১৯৯০ সালে বেলজিয়ামের ট্রপিক্যাল মেডিসিন এন্টওয়ার্প ইনস্টিটিউটের জনস্বাস্থ্যের উপর মাস্টার্স ডিগ্রী লাভ করেন। এবং ১৯৯০-১৯৯১ সালে মার্কিন যুক্তরাষ্ট্রের ক্যামব্রিজের হার্ভার্ড বিশ্ববিদ্যালয়ে আন্তর্জাতিক স্বাস্থ্যের টাকেমি প্রোগ্রামের গবেষক হয়ে ওঠেন। ১৯৭৮ সালে স্বাস্থ্য খাতে মবি জড়িত হন, তিনি এবং তার স্বামী , আলয়েসিয়াস বেনেডিক্টাস মবি যিনি পূর্ব নুসা টেঙ্গারার গভর্নর হিসাবে দায়িত্ব পালন করেন, সেখানের জনগণের স্বাস্থ্য ও কল্যাণে কাজ করেন। 
তিনি এইআইভি/এইডস এর ব্যাপক প্রচারের কারণে পরিচিত। ২০০৪ সালে "সেনানি কমিটমেন্ট" প্রতিষ্ঠা করেন যেটি এডস প্রতিরোধের জন্য সরকারের একটি মাইলফলক প্রতিশ্রুতি হয়ে ওঠে। তিনি মানবাধিকারের ক্ষেত্রে সক্রিয়ভাবে জড়িত থাকার জন্য পরিচিত এবং জাতিসংঘের শিশু অধিকার কমিটির প্রধান ছিলেন। সরকারে, ১৯৮২-১৯৮৭ সালে তিনি পিপলস কনসালটেন্ট অ্যাসেম্বলি-এর সদস্য ছিলেন। ২০০৬ সাল থেকে, নাফসিয়া জাতীয় এইডস কমিশনের নির্বাহী সচিব এবং নারীর জাতীয় কমিশনের ভাইস চেয়ারম্যান হিসাবে দায়িত্ব পালন করেন।
জুন ১৩, ২০১২-এ, মবি রাষ্ট্রপতি সুসিলো বামবাং ইয়ুধনো কর্তৃক স্বাস্থ্য মন্ত্রী নিযুক্ত হন, মে ২, ২০১২-এ পূর্বের মন্ত্রী এন্ডং রাহায়ু সিদ্দীনিংহিস ফুসফুসের ক্যান্সারে মারা যাওয়ার পর। তার নিয়োগের পর থেকে এই মন্ত্রণালয়টি নারী মন্ত্রীদের দ্বারা পরপর পরিচালিত হচ্ছে। মবি সবচেয়ে বেশি বয়সে মন্ত্রণালয় পরিচালনা করেছেন, ৭১ বছর বয়সেও স্বাস্থ্য মন্ত্রী ছিলেন।
ঊষা নারায়ণন

ঊষা নারায়ণ (জন্ম তিন্ত তিন্ত, ) হলেন ভারতের সাবেক ফার্স্ট লেডি, যিনি ১৯৯৭ সাল থেকে ২০০২ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি নারীদের উন্নয়নে কাজ করেছেন।
তিনি ১৯২৩ সালে বার্মার ইয়ামেথিনে ১৯২৩ সালে জন্মগ্রহণ করেন। তিনি রেঙ্গুন বিশ্ববিদ্যালয় থেকে স্নাতক হয়েছেন। তারপর, তিনি বর্মী ভাষা ও সাহিত্যের প্রভাষক হিসেবে যাত্রা শুরু করেন। তিনি এরপর দিল্লি থেকে স্নাতকোত্তর ডিগ্রি লাভ করেন।
রেঙ্গুনে থাকাকালীন সময়ে কে. আর. নারায়ণনের সাথে তার পরিচয় হয়। তার ১৯৫১ সালের ৮ জুন বিবাহবন্ধনে আবদ্ধ হন। তাদের বিয়েতে ভারতের তৎকালীন প্রধানমন্ত্রী জওহরলাল নেহেরুর অনুমতি লেগেছিল কেননা, কে. আর. নারায়ণন তখন ইন্ডিয়ান ফরেন সার্ভিসে কর্মরত ছিলেন আর তিন্ত তিন্ত ছিলেন বিদেশিনী। বিয়ের পর তিনি তার নাম পরিবর্তন করে 'ঊষা নারায়ণন' রাখেন ও ভারতীয় নাগরিকত্ব গ্রহণ করেন।
তাদের চিত্রা নারায়ণন ও অমৃতা নারায়ণ নামে দুই মেয়ে ছিল। চিত্রা নারায়ণন সুইজারল্যান্ড, লিশটেনস্টাইন ও দ্য হলি সিতে ভারতীয় রাষ্ট্রদূত হিসেবে দায়িত্ব পালন করেছেন।
২০০৮ সালের ২৪ জানুয়ারি তিনি দিল্লির একটি হাসপাতালে মৃত্যুবরণ করেন।
ক্যাটরিন আবেল

ক্যাটরিন লুইস আবেল (জন্ম ২৮ জুন ১৯৯০) ডেনমার্ক মহিলা ফুটবল দলের গোলরক্ষক যিনি ডেনমার্কের এলিট বিভাগের ব্রোন্ডি আইএফ দলের হয়ে খেলেন। ২০১৫ সালে, তিনি ডেনমার্কের জাতীয় মহিলা দলের জন্য তার প্রথম কাপ জিতেন।
ভার্দে আইএফ এর হয়ে সব ধরনে প্রতিযোগিতায় হাবল ৭৮টি ম্যাচ খেলেছেন। তিনি তাসট্রুপ এফসি যোগ দিয়েছেলেন, কিন্তু ক্লাবটি ২০১৩ সালের ডিসেম্বরে এলিট ডিভিশন থেকে দলটি বের হয়ে গেলে তিনি মুক্ত হয়ে যান। জানুয়ারী ২০১৪ এ হাবল ব্রেন্ড্বি আইএফ-এর সাথে প্রশিক্ষণ শুরু করেন এবং ক্লাবের সাথে এক বছরের চুক্তিতে সম্মত হন।
উয়েফা উইমেন ইউরো ২০১৩ এ জাতীয় দলের হয়ে খেলার জন্য আবেলকে আমন্ত্রণ জানানো হয়। ২০১৫ সালের জানুয়ারিতে ডেনমার্কের হয়ে তার আন্তর্জাতিক ফুটবলে অভিষেক ঘটে, তুরস্কের বেল্কে নিউজিল্যান্ডের বিপক্ষে ম্যাচের দ্বিতীয়ার্ধে খেলতে নামেন তিন এবং ম্যাচে তারা ৩-২ গোলে পরাজিত হন।
বেগম আবিদা আহমেদ

বেগম আবিদা আহমেদ (১৭ জুলাই ১৯২৩ – ৭ ডিসেম্বর ২০০৩) হলেন একজন ভারতীয় রাজনীতিবিদ যিনি ১৯৭৪ সাল থেকে ১৯৭৭ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি ভারতের পঞ্চম রাষ্ট্রপতি ফখরুদ্দিন আলি আহমেদের স্ত্রী। তিনি ১৯৮০ ও ১৯৮৪ সালে উত্তরপ্রদেশের বারেইলি থেকে লোকসভা সদস্য নির্বাচিত হয়েছিলেন।
বেগম আবিদা আহমেদ ১৯২৩ সালের ১৭ জুলাই জন্মগ্রহণ করেন। তিনি আলিগড় মহিলা কলেজ ও আলিগড় মুসলিম বিশ্ববিদ্যালয়ে পড়াশোনা করেছেন।
তিনি গডস গ্রেস স্কুল প্রতিষ্ঠা করেছেন। ১৯৭৪ সালে তিনি হামসাব নাট্যদল নামের একটি উর্দু নাট্যদল প্রতিষ্ঠা করেন। তিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুবার উত্তরপ্রদেশের বারেইলি থেকে ভারতীয় জাতীয় কংগ্রেসের মনোনয়নে লোকসভা সদস্য নির্বাচিত হয়েছিলেন।
বেগম আবিদা আহমেদ ২০০৩ সালের ডিসেম্বর মাসের ৭ তারিখে মৃত্যুবরণ করেন। মৃত্যুকালে তার বয়স হয়েছিল আশি বছর।